
ประกาศองค์การบริหารส่วนตำบลเคียนซา
เรื่อง  สอบราคาจ้างเหมาโครงการปรับปรุงซ่อมแซมอาคารผสมปุ๋ย อบต.เคียนซา 
(เพื่อใช้เป็นที่เก็บพัสดุ) หมู่ที่ 7 (ครั้งที่ 2) 
และโครงการก่อสร้างที่จอดรถที่ทำการ อบต.เคียนซา หมู่ที่ 7 
ตำบลเคียนซา อำเภอเคียนซา จังหวัดสุราษฎร์ธานี (ครั้งที่ 2)
จำนวน  2  โครงการ
*********************************

ด้วยองค์การบริหารส่วนตำบลเคียนซา อำเภอเคียนซา จังหวัดสุราษฎร์ธานี มีความประสงค์            จะสอบราคาจ้างเหมา จำนวน 2 โครงการ  ดังนี้

๑.  โครงการปรับปรุงซ่อมแซมอาคารผสมปุ๋ย อบต.เคียนซา (เพื่อใช้เป็นที่เก็บพัสดุ) หมู่ที่ 7 ตำบลเคียนซา อำเภอเคียนซา จังหวัดสุราษฎร์ธานี (ครั้งที่ 2)

 รายละเอียดโครงการ โดยทำการปูกระเบื้องพื้น พื้นที่รวมไม่น้อยกว่า 124 ตารางเมตร,ติดตั้งฝ้าเพดานโครงเคร่าทีบาร์ พื้นที่รวมไม่น้อยกว่า 124 ตารางเมตร,ติดตั้งประตูเหล็กม้วน จำนวน 2 ชุด,ติดตั้งกันสาด,   ก่ออิฐฉาบปูนและทาสีผนัง,งานระบบไฟฟ้าภายในอาคาร,ติดตั้งป้ายประชาสัมพันธ์โครงการแบบชั่วคราว จำนวน 1ป้าย และป้ายถาวร จำนวน 1 ป้าย (รายละเอียดตามแบบแปลนและรายการที่ อบต.เคียนซากำหนดแบบเลขที่ 2/2558) ปรากฏตามแผนพัฒนาสามปี 2558-2560 ข้อ 19 หน้า 99  




งบประมาณ
222,000.-  บาท
(สองแสนสองหมื่นสองพันบาทถ้วน)

         


ราคากลาง
220,000.-  บาท
(สองแสนสองหมื่นบาทถ้วน)

2.  โครงการก่อสร้างที่จอดรถที่ทำการ อบต.เคียนซา หมู่ที่ 7 ตำบลเคียนซา อำเภอเคียนซา จังหวัดสุราษฎร์ธานี (ครั้งที่ 2)

 รายละเอียดโครงการ ก่อสร้างโรงจอดรถยนต์ ขนาด 5.80 x 35.00 เมตร จำนวน 1 หลังและโรงจอดรถบรรทุก ขนาด 6.00 x 8.00 เมตร จำนวน 1 หลัง พร้อมก่อสร้างคูระบายน้ำ คสล.,ติดตั้งป้ายประชาสัมพันธ์โครงการแบบชั่วคราว จำนวน 1 ป้าย และป้ายถาวร จำนวน 1 ป้าย (รายละเอียดตามแบบแปลนและรายการที่ อบต.เคียนซากำหนด แบบเลขที่ 1/2558) ปรากฏตามแผนพัฒนาสามปี 2558-2560 ข้อ 4 หน้า 96   




งบประมาณ
699,000.-  บาท
(หกแสนเก้าหมื่นเก้าพันบาทถ้วน)

         


ราคากลาง
708,000.-  บาท
(เจ็ดแสนแปดพันบาทถ้วน)

องค์การบริหารส่วนตำบลเคียนซาจะพิจารณาคัดเลือกเป็นรายโครงการ

ผู้มีสิทธิเสนอราคาจะต้องมีคุณสมบัติดังนี้

๑. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว

๒. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น ในขณะที่ยื่นซองสอบราคา

๓. โครงการปรับปรุงซ่อมแซมอาคารผสมปุ๋ย อบต.เคียนซา (เพื่อใช้เป็นที่เก็บพัสดุ) หมู่ที่ 7 ตำบลเคียนซา อำเภอเคียนซา จังหวัดสุราษฎร์ธานี (ครั้งที่ 2) มีผลงานก่อสร้างประเภทเดียวกัน ในวงเงินไม่น้อยกว่า 110,000.- บาท และโครงการก่อสร้างที่จอดรถที่ทำการ อบต.เคียนซา หมู่ที่ 7 ตำบลเคียนซา อำเภอเคียนซา จังหวัดสุราษฎร์ธานี (ครั้งที่ 2) มีผลงานก่อสร้างประเภทเดียวกัน ในวงเงินไม่น้อยกว่า 354,000.- บาท
                   
๔. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอได้มีคำสั่งให้สละสิทธิ์ความคุ้มกันเช่นว่านั้น

5. ไม่เป็นผู้มีประโยชน์ร่วมกันกับผู้เสนอราคารายอื่นที่เข้าเสนอราคา ให้แก่องค์การบริหารส่วนตำบลเคียนซา ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้ 


6. เอกสารผู้เสนอราคาต้องเป็นปัจจุบัน (ไม่เกิน 6 เดือน นับถึงวันประกาศสอบราคายกเว้นหนังสือรับรองผลงาน) และต้องรับรองสำเนาถูกต้องทุกฉบับ หากเป็นเอกสารปลอมหรือเอกสารอันเป็นเท็จ ย่อมมีความผิดตามประมวลกฎหมายอาญา

กำหนดดูสถานที่ก่อสร้างในวันที่  1  พฤษภาคม  2558  ระหว่างเวลา  ๐๙.๓๐ น.  ถึง  ๑0.3๐ น.  และกำหนดรับฟังคำชี้แจงรายละเอียดเพิ่มเติม ในวันที่  1 พฤษภาคม 2558 เวลา ๑๑.๐0 น. ณ ที่ทำการองค์การบริหารส่วนตำบลเคียนซา  ผู้ที่ไม่มาดูสถานที่จะถือว่าดูสถานที่ก่อสร้างมาก่อนแล้ว

กำหนดยื่นซองสอบราคา ในวันที่ 20 - 30 เมษายน 2558 (ในวันและเวลาราชการ) ณ ที่ทำการองค์การบริหารส่วนตำบลเคียนซา และวันที่ 1 พฤษภาคม 2558 เวลา ๐๘.๓๐ น. ถึง ๑6.๓๐ น. ณ ศูนย์ข้อมูลข่าวสารการซื้อหรือจ้างขององค์กรปกครองส่วนท้องถิ่นระดับอำเภอ ณ ที่ว่าการอำเภอเคียนซา ชั้น ๒ เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาด    


กำหนดตรวจสอบคุณสมบัติของผู้เสนอราคาแต่ละรายว่าเป็นผู้เสนอราคาที่มีผลประโยชน์ร่วมกันกับ    ผู้เสนอราคาอื่นหรือไม่จากเอกสารส่วนที่ ๑ ในวันที่ 6 พฤษภาคม  2558  ตามเวลาดังนี้ 

1. โครงการปรับปรุงซ่อมแซมอาคารผสมปุ๋ย อบต.เคียนซา (เพื่อใช้เป็นที่เก็บพัสดุ) หมู่ที่ 7 ตำบล  เคียนซา อำเภอเคียนซา จังหวัดสุราษฎร์ธานี (ครั้งที่ 2) ตั้งแต่เวลา  10.05 น.  ถึง  10.35 น. 

2. โครงการก่อสร้างที่จอดรถที่ทำการ อบต.เคียนซา หมู่ที่ 7 ตำบลเคียนซา อำเภอเคียนซา จังหวัด    สุราษฎร์ธานี (ครั้งที่ 2) ตั้งแต่เวลา  10.40 น.  ถึง  11.10 น.    

ณ ศูนย์ข้อมูลข่าวสารการซื้อหรือจ้างขององค์กรปกครองส่วนท้องถิ่นระดับอำเภอ ณ ที่ว่าการอำเภอเคียนซา ชั้น ๒ และประกาศรายชื่อผู้เสนอราคาที่มีสิทธิได้รับการคัดเลือกก่อนการเปิดซองใบเสนอราคา

กำหนดเปิดซองใบเสนอราคาในวันที่ 6 พฤษภาคม 2558  ตามเวลาดังนี้
  
1. โครงการปรับปรุงซ่อมแซมอาคารผสมปุ๋ย อบต.เคียนซา (เพื่อใช้เป็นที่เก็บพัสดุ) หมู่ที่ 7 ตำบล  เคียนซา อำเภอเคียนซา จังหวัดสุราษฎร์ธานี (ครั้งที่ 2) ตั้งแต่เวลา  10.36 น.  เป็นต้นไป   

2. โครงการก่อสร้างที่จอดรถที่ทำการ อบต.เคียนซา หมู่ที่ 7 ตำบลเคียนซา อำเภอเคียนซา จังหวัด    สุราษฎร์ธานี (ครั้งที่ 2) ตั้งแต่เวลา  11.11 น.  เป็นต้นไป    
ณ ศูนย์ข้อมูลข่าวสารการซื้อหรือจ้างขององค์กรปกครองส่วนท้องถิ่นระดับอำเภอ ณ ที่ว่าการอำเภอเคียนซา ชั้น ๒    ขณะเปิดซองสอบราคาให้ผู้เสนอราคาอยู่ด้วยตนเอง หากไม่อยู่ถือว่าท่านสละสิทธิ์ในการชี้แจงเกี่ยวกับเอกสารในการสอบราคา และจะมาชี้แจงข้อโต้แย้งในภายหลังไม่ได้ทั้งสิ้น

ผู้สนใจติดต่อขอซื้อเอกสารสอบราคาได้ตามรายละเอียดดังนี้
  
1. โครงการปรับปรุงซ่อมแซมอาคารผสมปุ๋ย อบต.เคียนซา (เพื่อใช้เป็นที่เก็บพัสดุ) หมู่ที่ 7 ตำบล   เคียนซา อำเภอเคียนซา จังหวัดสุราษฎร์ธานี (ครั้งที่ 2) ราคาชุดละ  300.- บาท 

2. โครงการก่อสร้างที่จอดรถที่ทำการ อบต.เคียนซา หมู่ที่ 7 ตำบลเคียนซา อำเภอเคียนซา จังหวัด    สุราษฎร์ธานี (ครั้งที่ 2) ราคาชุดละ  800.- บาท    

ได้ ณ ที่ทำการองค์การบริหารส่วนตำบลเคียนซา อำเภอเคียนซา จังหวัดสุราษฎร์ธานี ระหว่างวันที่     20 เมษายน 2558 - 1 พฤษภาคม 2558 หรือสอบถามทางโทรศัพท์หมายเลข ๐-๗๗๓๘-๗๒๔๓ ต่อ ๑๐๕       ในวันและเวลาราชการ หรือดูรายละเอียดได้ที่ www.khiansa.go.th และเว็บไซต์กรมบัญชีกลางwww.gprocurement.go.th

ประกาศ ณ วันที่  20  เดือนเมษายน  พ.ศ. 2558 

                                                                                  พัฒนศักดิ์  วงศ์เจริญ
 




          (ลงชื่อ)







                ( นายพัฒนศักดิ์   วงศ์เจริญ )





                               นายกองค์การบริหารส่วนตำบลเคียนซา

